[{"text_idx": "#000003", "text": "Jen du poemlibretoj, fakte kajeroj modeste eldonitaj, kiel kutime c\u0302e Bero. Kanto de telegrafistoj, de Velebit, aperas post la 85a jarig\u0302o de c\u0302i kroata au\u0306toro. En multaj el siaj poemoj li sekvas parnasecan metrikon, tamen ne plene regule, c\u0302u pro neatento, c\u0302u pro neobservo. Alifoje li poemas proze, kaj fakte mi sentas liajn prozajn erojn pli poeziaj ol la versaj, kie la rimoj kaj ritmoj ofte iom g\u0302enas. Des pli kiam oni trafas platan au\u0306 banalan enhavon, kiel en Madrigalo au\u0306 Nesendita letero. Pluraj pecoj estas, nu, jes, en ordo \u2013 sed nenio nova sub la suno. Plej eksmodaj kaj ekstersezonaj mi trovas liajn verdstelismajn versojn, kiel en Omag\u0302e al junular-kongresoj, kun jena fino:"}, {"text_idx": "#000005", "text": "Bonas ja aliaj, kiel la klasikeca Hipoh\u0302ondrio, sed, verdire, neniu el la pecoj de c\u0302i kolekto impresas kiel ronde perfekta gemo au\u0306 juvelo. Velebit prezentas tonon alterne splenan (antau\u0306 morto palpeble proksima) kaj ironian, kiel montras c\u0302i versoj el La lasta deziro:"}, {"text_idx": "#000007", "text": "Ankau\u0306 c\u0302e Mallia legeblas poemoj esperantismaj kun \u201caliro tro patosa kaj maltro originala kaj mema\u201d, lau\u0306 la vortoj de Neves en la enkonduko. Preskau\u0306 la lasta duono de la kolekto konsistas el akrostikoj, kiuj, same, apenau\u0306 entenas atomon da poezio, krom eble en Johano, akceptebla se konsideri la cirkonstancojn."}, {"text_idx": "#000009", "text": "Por verki poezion evidente ne sufic\u0302as kunmeti sintagmojn kiel \u201cserpentesplora\u201d, \u201cpolusoj dornopikaj\u201d, \u201cuniverso ventokirla\u201d au\u0306 \u201cnoce nubi\u201d. Sed Mallia ne limigas sin al tio. Diras Ragnarsson enkonduke al sia poemaro Esploroj: ``Por mi poezio estas esploro; kaj maniero kapti disfluantan senton por g\u0302in fiksi en spaco kaj tempo.\u201d Kaj Neves lastsomere en KEF, la helsinka festivalo: \u201cPoezio estas animstato\u2018\u2019. Perfektaj difinoj. Kiel Velebit, la maltano Mallia antau\u0306sentas la svagan ombron de morto, sed, krom retrorigardon, li prezentas samtempe ian vivan esperon, ofte en la formo au\u0306 figuro de oazo. C\u0302u tien kondukas lia propra esploro? Poezio estas animstato \u2013 kaj, por esploristo, ankau\u0306 kompaso."}, {"text_idx": "#000011", "text": "En Esperantujo farig\u0302as sufic\u0302e normala kutimo legadi tute\ninternacie, almenau\u0306 por serioza leganto. Do kunrecenzi volumojn\njapanan, brazilan, kroatan, rusan kaj portugalan devas egale"}, {"text_idx": "#000012", "text": "Guto da roso (la dua) estas tradukvolumo, fenestro sur\nJapanio kaj la japanesko. Jam delonge la hajko c\u0302esis esti\nekzotikaj\u0302o en la Okcidento; tamen, refres\u0302igas foje reveni la\nfonton. Multege da hajkoj c\u0302i-volume plac\u0302egas al mi, pro\ntrafeco, simplo au\u0306/kaj belo. Tamen, ne scipovante la japanan,\nneniom mi kapablas mem konstati la nivelon tradukartan. Nur du"}, {"text_idx": "#000015", "text": "Mi s\u0302atas la dulingvan formaton de Pluraj vibroj. Legi\nla volumon estis bonega okazo praktiki la brazil-portugalan. Kaj\nkvankam multaj g\u0302iaj poeziaj\u0302oj lau\u0306 mia opinio tro didaktikas,\ntro amatoras au\u0306 tro banalas, ne mankas kelkaj veraj gemoj, or\nekz. C\u0302io Parolas kaj La Rozo kaj la Kolibro."}, {"text_idx": "#000017", "text": "Sur tranc\u0302rando de ponard' estas tre mallonga volumo,\nkaj preskau\u0306 la duono estas tradukaj\u0302oj (inkluzive verkojn de\nrusaj klasikuloj, precipe Lermontov kaj Pus\u0302kin). Ni vidas tamen\nke Nikolai Lozgac\u0302ev estis kompetenta poeto. Li elstaris c\u0302efe\npro emo al vortludoj, ekz. en Primavero. Bedau\u0306rinde la\npoeto jam forpasis, kaj relative junag\u0302e."}]